สวัสดีเพื่อนๆนักรีวิวร้านอาหาร ชาวWongnai.comทุกคนครับ 
พบกับ Captain Ton พากินพาเที่ยวกันอีกแล้ว 
สามารถติดตามรีวิวต่างๆของผมได้ที่ http://www.facebook.com/CaptainTonEatTravel และ IG ค้นหา Captain_Ton ได้เลยครับ มาติดตามความอร่อยกับผมกันเยอะๆนะครับ 

วันนี้ผมจะพาเพื่อนๆไปชิมร้านอาหารซีฟู๊ดชื่อดังในเมืองชะอำ โดยบังเอิญผมกับเพื่อนๆพักอยู่ที่โรงแรมสวนบวกหาดชะอำ ร้านสังเวียนก็ไม่ไกลจากตัวโรงแรมมาก ตัดสินใจทันที มื้อเย็นนี้ที่ร้านสังเวียน 

บิดมอไชต์ไปถึงช่วงประมาณ5โมงเย็น คนเยอะมาก จนร้านอื่นๆแถวนั้นดูเงียบเหงาไปเลย มาถึงเลือกที่นั่งกันก่อน เลือกนั่นติดทะเลกันเลย บรรยากาศชิลชิลดี แต่ทรายเข้ารองเท้านี่สิ หงุดหงิดชะมัด 

สั่งอาหารไป ส่องเมนูก่อนหน้านี้ราคาค่อนข้างแพงโดยเฉพาะของสดที่ขายเป็นกิโล เลยสั่งเป็นจานๆไป เฉลี่ยจานละ250ค่อยยังชั่วขึ้นมาหน่อย 

นั่งไปจิบน้ำเย็นๆ สักพักน้ำจิ้มซีฟู๊ด และพริกน้ำปลาก็มาก่อน ลองชิมน้ำจิ้มดูก่อน กลิ่นพริกกระเทียมฉุนมาก เปรี้ยวแซ่บสะใจดี 

ไม่นานจานแรกก็มา ห่อหมกปลาอินทรีย์ จืดสนิทแถมก้างปลาเยอะไม่ผ่าน ตำปูม้าก็ตามมาที่นี่ใช้ปูม้าสุก ตำรสชาติเปรี้ยวหวานแบบคนกรุงเทพ ถ้าเป็นปูสดนะจะเยี่ยมมาก 
ต่อมาแกงส้มชะอมปลากระพงทอด มาแบบเครื่องล้นๆ แซ่บมากเข้มข้นถึงใจสุดๆ ปลาก็สดเนื้อเด้งแถมยังกรอบๆด้วย เอาใจไปเต็มๆเลย 
จานต่อมาน้ำพริกไข่ปูครับคุณเพื่อนอยากทานก็จัดมาครับ ไข่ปูบึ้มมาก ตักมาเจอแต่ไข่ แถมแซ่บสะเด็ดสะใจ ทานกับผักได้ไม่มีเบื่อ 
หมึกชุบแป้งทอดร้อนๆก็ตามมาติดๆ อร่อยดีไม่มีอะไรโดดเด่น มาทะเลแบบนี้ก็ต้องข้าวผัดปูจานโตๆสักจาน ทานกับข้าวอร่อยดีนักแล เนื้อปูเยอะผัดมาร่วนแห้งสะใจดีครับ 

สรุปร้านนี้อาหารยำแกงอร่อยมาก อย่างอื่นๆเฉยๆครับ อิ่มสุดๆสำหรับ2คนราคาเพียง800กว่าบาท คุ้มค่าจริงๆ สมเป็นร้านดังเมืองชะอำครับ ใช้ได้ทีเดียว

ครั้งหน้าผมCaptain Ton จะอาสาพาทุกท่านไปกิน ไปเที่ยว ที่ไหนกันอีก ติดตามได้ที่นี่ 
และที่ FB ของผมนะครับแล้วมาเป็นเพื่อนกันนะครับ ^ ^